b'\n_START_ARTICLE_\nKarnak (sarjakuvahahmo)\n_START_SECTION_\nHistoria\n_START_PARAGRAPH_\nKarnak on vanhempi kahdesta veljeksest\xc3\xa4. H\xc3\xa4net j\xc3\xa4tettiin koemieless\xc3\xa4 ilman yleens\xc3\xa4 suoritettavaa mutageenik\xc3\xa4sittely\xc3\xa4, kun h\xc3\xa4nen pikkuveljens\xc3\xa4 Triton k\xc3\xa4vi k\xc3\xa4sittelyn l\xc3\xa4pi._NEWLINE_Karnak on l\xc3\xa4hes ihmisen n\xc3\xa4k\xc3\xb6inen, vain h\xc3\xa4nen p\xc3\xa4\xc3\xa4ns\xc3\xa4 on noin puolitoista kertaa normaalia kookkaampi, py\xc3\xb6re\xc3\xa4muotoinen ja t\xc3\xa4ysin kalju._NEWLINE_Karnak on \xc3\xa4\xc3\xa4rimm\xc3\xa4isen uskollinen kansansa hallitsijalle Mustalle Salamalle.\n_START_SECTION_\nVoimat ja varusteet\n_START_PARAGRAPH_\nKarnakilla on yli-inhimillisi\xc3\xa4 voimia kuten kaikilla ep\xc3\xa4inhimillisill\xc3\xa4; h\xc3\xa4nen voimansa ovat it\xc3\xa4maisen taistelun eri muodot, t\xc3\xa4rkeimp\xc3\xa4n\xc3\xa4 karate vietyn\xc3\xa4 asteelle johon tavalliset ihmiset eiv\xc3\xa4t koskaan voi p\xc3\xa4\xc3\xa4st\xc3\xa4. Lis\xc3\xa4ksi h\xc3\xa4nen aistinsa ovat niin ter\xc3\xa4v\xc3\xa4t ja erikoistuneet, ett\xc3\xa4 h\xc3\xa4n l\xc3\xb6yt\xc3\xa4\xc3\xa4 yleens\xc3\xa4 yhdell\xc3\xa4 silm\xc3\xa4yksell\xc3\xa4 heikot kohdat eri olennoista ja materiaaleista. N\xc3\xa4in mm. silloin, kun ep\xc3\xa4inhimillisten kaupunkivaltakunta Attila piti irrottaa maasta avaruuteen siirtoa varten: Karnak etsi oikean kohdan ja Gorgon iski siihen maanj\xc3\xa4ristyskaviollaan, jolloin ymp\xc3\xa4ri kaupunkia syntyi juuri halutunlainen repe\xc3\xa4m\xc3\xa4.\n_START_SECTION_\nUltimate Karnak\n_START_PARAGRAPH_\nUltimate Marvel -jatkumossa Karnakin voimissa ja ulkon\xc3\xa4\xc3\xb6ss\xc3\xa4 on hieman eroja. H\xc3\xa4net kuvataan aasialaiseksi kasvonpiirteilt\xc3\xa4\xc3\xa4n ja valkohiuksisena. H\xc3\xa4nen voimansa Ultimate-jatkumossa on energiavirtojen aistiminen ja kontrolloiminen. H\xc3\xa4n esimerkiksi aisti heikompia kohtia N\xc3\xa4kym\xc3\xa4tt\xc3\xb6m\xc3\xa4n Naisen voimakent\xc3\xa4ss\xc3\xa4 ja iski siihen s\xc3\xa4hk\xc3\xb6iskulla.'